起風了

《起風了》係中國內地歌手馮沁苑喺2017年2月2號透過網易雲音樂發行嘅一隻單曲。由米果填詞，高橋優作曲，馮沁苑演唱。

簡介
呢隻歌改編自日本歌手高橋優嘅歌《ヤキモチ》，係MBS電視台《深夜食堂3》嘅主題曲。喺大學一年級嗰陣，佢同佢個老友米果喺一次偶然嘅機會揀中呢隻歌同改編呢隻歌，米果負責填中文詞，佢就負責唱。隻歌喺出咗一段時間後，攞到成億播放量同40幾萬評論量，馮沁苑嘅知名度都因為咁而提升。

喺2018年12月3號，佢發表個人單曲《起風了》嘅新版本。嗰個版本喺佢攞到版權方授權後，受版權方邀請，去日本錄音室完成錄製，並配有隻歌嘅MV。

喺2019年電視劇《加油，你是最棒的》，吳青峰翻唱咗呢隻歌仲做埋電視劇嘅主題曲。

版權風波
由於馮沁苑混淆填詞翻唱同翻唱嘅性質，呢隻歌喺未攞到授權前就公開發表，跟住引發版權問題。喺經紀公司嘅幫忙下，佢呢隻成名曲《起風了》喺2017年8月31號攞到版權方嘅授權。

獎
亞洲新歌榜2019年度盛典：年榜金曲吳青峰《起風了》

翻唱
吳青峰，喺湖南衛視《歌手2019》第三期演唱，並攞到嗰集觀眾票選第二名
林俊傑
周深
黃霄雲

攷

《起風了》嘅影片

國語歌
2017年單曲